Dal-għodu kont infurmat bit-telfon li xtaq jiltaqa' miegħi Dr Godwin Grima is-Segretarju Permanenti Ewlieni li hu ibbażat f'Kastilja. Xtaq jiltaqa' miegħi dwar id-Direttiva Numru 5, dik li jiena iddeskrivejt bħala d-Direttiva tal-mistħija. Fil-fatt iltqajt ma Dr Grima illum fl-4.00 pm. Kont akkumpanjat mill-kollega tiegħi l-Professur Arnold Cassola. Dr Grima qalli li id-Direttiva qed tkun interpretata ħażin għax l-intenzjoni dejjem kienet li l-kandidat ikollu d-dritt li jagħżel hu jekk waqt il-kampanja elettorali għall-Kunsilli Lokali jibqax jaħdem, jużax il-leave tiegħu jew jagħmilx użu minn leave bla ħlas. Jiena ġbidt l-attenzjoni ta' Dr Grima li fil-waqt li l-intenzjoni tiegħu kienet waħda nobbli l-kliem tad-Direttiva kien jgħid mod ieħor. Qrajtlu din il-biċċa : Din ma tikkorrispondix mal-intenzjonijiet tiegħek, Dr Grima, għidtlu. Dr Grima qalli li għandi raġun u wegħdni li ser jieħu ħsieb li jikklarifika l-affarijiet. Din hi l-istorja kollha. Issa jekk kienx żball ġenwin jew xi ħaġa oħra ma nafx. L-importanti li Alternattiva Demokratika indunat filwaqt li ħaddieħor li hu mħallas biex ikun imqajjem baqa' rieqed (per eżempju l-Assoċjazzjoni tal-Kunsilli Lokali).
Id-Direttiva tal-Mistħija : l-aħħar Att